Source: https://www.ekoper.si/aktualno/v-postojni-sodijo-kremenckovi/
Timestamp: 2018-01-24 05:21:47+00:00

Document:
V Postojni sodijo Kremenčkovi · Ekoper
Domov Aktualno V Postojni sodijo Kremenčkovi
Med množico insceniranih oziroma zmontiranih sodnih procesov proti Mestni občini Koper in županu Borisu Popoviču je nedvomno tudi zadeva Kompas MTS, zaradi katere je župana danes na sodišču v Postojni sodnik Tomaž Smrtnik obsodil na pogojno kazen. Drugoobtoženo nekdanjo predstojnico urada za nepremičnine Mestne občine Koper Majo Šviligoj Cernaz pa oprostil vseh obtožb. Gre sicer le za odločitev na prvostopenjskem sodišču, vendar ne moremo mimo tega, da široki slovenski javnosti ne obelodanimo, kako neverjetno zgleda sojenje, če temu sploh lahko tako rečemo, na postojnskem sodišču, ki je od ljudi in boga pozabljeno. Bolj kot gola dejstva pri zadevi Kompas v Postojni, bode v oči nekaj drugega, vse skupaj pa je župan Boris Popovič strnil v besede: »To sodišče še ni doživelo 21. stoletja. Trenutno so še globoko v času Kremenčkovih, kjer sodno pravico delita Fred in Vilma.« Beri sodnik Tomaž Smrtnik in tožilka Nedica Merlo.
Boris Popovič: “To je nekako tako, kot da bi taisti sodnik učil Dragiča in Dončiča igrati košarko, Anžeta Kopitarja hokej, Ilko Štuhec smučanja, Petra Prevca skokov na smučeh, Filipa Flisarja smučarskega krosa,.. Ta sodnik je res primer brce v temo slovenskega sodstva.”
»Postojnsko sodišče je sto let za kačami, digitalizacija jim je španska vas, na naroku sploh ne poznajo snemanja. Tako sodnik Tomaž Smrtnik zaslišuje in nato po spominu narekuje strojepiski, kar misli, da je slišal, da je priča povedala oziroma kar bi po njegovo morala priča povedati. Občutek na postojnskem sodišču je, kot da si v filmu “Back to the future” (Vrnitev v prihodnost). To je cel smeh,” ocenjuje župan Boris Popovič. In nadaljuje: »Predsednik okrožnega sodišča ima več funkcij, je one man band, saj je predsednik sodišča, pomočnik predsednika, okrožni sodnik, vodja kazenskega oddelka in vseh ostalih oddelkov na sodišču, kajti v resnici je tudi edini sodnik sodišča v Postojni. In ker je temu tako, je Smrtnik istočasno tudi oseba za posredovanje informacij javnega značaja in glavni predstavnik za odnose z javnostmi. Skratka, Erdogan bi Smrtniku lahko bil le vajenec.«
Boris Popovič: »To sodišče še ni doživelo 21. stoletja. Trenutno so še v času Kremenčkovih, kjer sodno pravico delilta Fred in Vilma. Beri Tomaž in Nedica.«
Popovič pojasnjuje: »Vsi odvetniki in pravni strokovnjaki so me opozarjali, da je to človek oziroma sodnik, ki enostavno ne pozna oprostilne sodbe in ga argumentacije in dokazi sploh ne zanimajo, saj je vedno že vnaprej odločen, da bo sodil po sistemu “Kadija tuži, kadija sudi”, popolnoma brez upoštevanja prava, kaj šele, da bi sodil pravično in iskal materialno resnico, kar je osnova pravne države, saj na tem vaškem sodišču ga itak nihče ne kontrolira. Sodnik Smrtnik je prepričan, da je vrhunski strokovnjak na prav vseh področjih. Pri sojenju izvedenskih mnenj raznih strokovnjakov sploh ne potrebuje in ne uporablja, saj fant res misli, da on vse ve. Kruta resnica je pa žal takšna, da je znanje tega ubogega sodnika tudi na področju, ki bi ga sicer moral obvladati oziroma kjer bi moral biti strokovnjak, in sicer na pravnem področju, resnično pomilovanja vredno. Drugače si nikakor ne moremo razlagati, da je vaški sodnik vehementno ignoriral pričanje vrhunske strokovnjakinje, doktorice znanosti s področja financ dr. Vilme Milunovič. Dr. Vilma Milunovič je med drugim predsednica komisije Skupnosti občin Slovenije za proračun in javne finance, torej eminentna vrhunska finančna strokovnjakinja, ki kljub temu, da je zelo argumentirano in zelo natančno z zakoni in s predpisi podprto dokazala, da je bil ves postopek popolnoma zakonit, vseveda iz Postojne ni prepričala. To je nekako tako, kot da bi taisti sodnik učil Dragiča in Dončiča igrati košarko, Anžeta Kopitarja hokej, Ilko Štuhec smučanja, Petra Prevca skokov na smučeh, Filipa Flisarja smučarskega krosa,.. Ta sodnik je res primer brce v temo slovenskega sodstva.«
»Do sedaj sem menil, da je samo sodišče v Kopru prispodoba na znani jugoslovanski film ‘Ko to tamo peva’, a zdaj, ko sem v živo videl, kako deluje sodišče v Postojni navznoter, sem ugotovil, da je v Sloveniji na sodnem področju situacija še mnogo hujša in zaskrbljujoča kot sem si do sedaj predstavljal. In žal je podobnih sodišč kot je postojnsko, v Sloveniji še kar nekaj. Prav črna komedija Maratonci tečejo zadnji krog, ki prikazuje irealne odnose v realnosti življenja ter tako dobro aludira na ironičnost delovanja postojnskega sodišča,« pravi Popovič.
»Do sedaj sem menil, da je samo sodišče v Kopru prispodoba na znani jugoslovanski film ‘Ko to tamo peva’, a zdaj, ko sem v živo videl, kako deluje sodišče v Postojni navznoter, sem ugotovil, da je v Sloveniji na sodnem področju situacija še mnogo hujša in zaskrbljujoča kot sem si do sedaj predstavljal. In žal je podobnih sodišč kot je postojnsko, v Sloveniji še kar nekaj. Prav črna komedija Maratonci tečejo zadnji krog, ki prikazuje irealne odnose v realnosti življenja ter aludira na ironičnost delovanja postojnskega sodišča,« pravi Popovič.
Prejšnji članekSerming: Pristransko. Sodišče, sodnica, tožilka!
Naslednji članekFOTO in VIDEO: Na ŠRC Bonifika zaživela nova nogometna igrišča

References: sodišče 
 sodišče 
 sodišče 
 sodišče 
 sodišče 
 sodišče 
 sodišče